
       Instituția Arhitectului - Șef

       Nr. 11610 din 09.10.2023

RAPORT DE SPECIALITATE 

la proiectul de hotărâre privind aprobarea majorării finanțării rambursabile interne, în vederea asigurării finanțării și/sau cofinanțării cheltuielilor aferente unor proiecte de investiții de interes local

Obiectivul principal al UAT Municipiul Marghita este asigurarea dezvoltării locale, în conformitate cu prevederile și obligațiile legale. În acest context continuarea obiectivelor de investiții demarate, aflate în curs de execuție, este imperios necesar a fi realizată, fiind un factor important pentru finalizarea obiectivelor aflate în derulare. 

Proiectele de investiții se încadrează în lista de prioritate și ating obiectivele cheie din strategiile municipiului, prin creearea de condiții dezvoltării antreprenoriale, dezvoltarea infrastructurii de sprijin a afacerilor, creșterea forței de muncă, prin creearea de locuri de muncă, reabilitarea infrastructurii de educaţie, prin crearea unui mediu modern şi activ de învatare, care va avea ca rezultat scăderea abandonului şcolar.

Criza provocată de conflictul militar din regiunea Mării Negre a afectat piaţa construcţiilor din întreaga Uniune Europeană, având în vedere că Ucraina este principalul furnizor şi producător de oţel şi materie primă pentru piaţa europeană a construcţiilor. Consecinţa imediată a fost o creştere semnificativă a preţurilor la materiale, determinând creşteri şi de peste 40% la unele materiale utilizate în proiectele de infrastructură, cum sunt: mixturile asfaltice, bitumul, oţelul sau fierulbeton, care urmează a fi reflectate în indicele de cost total în construcţii, un indice compozit care cumulează impactul creşterii cheltuielilor materiale, manoperă, utilaje şi transport asupra preţului contractelor de achiziţie legal încheiate pentru care finanţarea este asigurată din fonduri externe nerambursabile.
De asemenea, conflictul militar din regiune a determinat o creştere semnificativă a preţului la echipamentele, utilajele şi dotările independente livrate în cadrul proiectelor cu finanţare din fonduri externe nerambursabile, mai ales al proiectelor care au la bază contracte de furnizare echipamente, utilaje sau altele asemenea.

Criza generată de virusul SARS-CoV-2 a determinat, de asemenea, declararea stării de urgenţă la nivel naţional, dar şi la nivel european, care la rândul ei a determinat o creştere a indicelui de cost total în construcţii cu aproximativ 18%, din care 60% a fost generată de creşterea costului la materiale în construcţii şi 40% de creşterea costului cu manopera. Această creştere de preţ a fost reflectată în indicele de cost total în construcţii de către Institutul Naţional de Statistică începând cu luna martie 2021.
Criza generată de contextul internaţional a condus la creşteri ale preţului la carburanţi, dar şi creşteri semnificative ale preţului la gazele naturale şi la energia electrică, determinând la rândul ei influenţe majore asupra creşterii manoperei la proiectele de infrastructură, dar şi la cele de furnizare bunuri, care se va reflecta în indicele de cost total în construcţii cu impact semnificativ asupra implementării tuturor categoriilor de proiecte cu finanţare din fonduri externe nerambursabile. Mai mult, această criză nu a putut fi prevăzută de către ofertanţi întrucât decizia de liberalizare a preţului la energie a fost luată la nivel european şi naţional. 
Toate situaţiile mai sus menţionate care au condus la declanşarea crizei pe piaţa construcţiilor au caracter imprevizibil şi sunt considerate cauze care nu depind de acţiunea părţilor contractuale, dar care afectează în mod semnificativ implementarea proiectelor de investiții, consecinţa fiind blocarea implementării proiectelor şi afectarea serioasă a indicatorilor pentru programe operaţionale/naţionale finanţate din fonduri.
Având în vedere necesitatea măsurilor de urgenţă pentru realizarea unei reechilibrări contractuale în cadrul contractelor de achiziţie publică, aferente proiectelor de investiţii finanţate din fonduri europene nerambursabile, afectate în mod serios de creşteri semnificative ale costurilor și luând în considerare ORDONANȚA DE URGENȚĂ nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile și ORDONANȚA nr. 15 din 30 august 2021 privind reglementarea unor măsuri fiscal-bugetare, UAT Municipiul Marghita a făcut eforturi pentru a ține pasul cu aceste modificări considerabile aplicate la nivel național.
Un aspect îngrijorător este faptul că ORDONANȚA DE URGENȚĂ nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile  este aplicabilă doar pentru obiectivele care au fost licitate până momentul aprobării acesteia. 
Ținând seama de creşterile de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme, sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri de costuri, primăria municipiului a inițiat prin Arhitectul Șef, proiecte de hotărâre, prin care s-au actualizat valoriile inițial cuprinse, proiecte de hotărâre care au fost aprobate și însușite de către Consilul Local al Municipiului Marghita.
Compartimentul de Afaceri Europene a întocmit și adus la cunosțiintă Direcției Tehnice, situația proiectelor P.O.R și ROHU aflate în derulare.
Urmare a acestei situații, în luna iulie a acestui an s-a înaintat către Asociația Municipiilor din România, adresa cu nr.8235/19.07.2023 referitoare la proiectele finanțate prin POR 2014-2020, prin care s-a justificat explicit nevoia unui sprijin pentru susținerea următoarelor proiecte:  Reabilitarea, modernizarea și dotarea spațiilor bibliotecii municipale “Ioan Munteanu”, pentru a crea un centru cultural-recreativ, modernizarea parcului central și realizarea culoarului pietonal de legatura in zona centrala pentru a integra zona cultural-sociala centrala a municipiului; Centrul educațional multifuncțional „Octavian Goga”; Centrul Multifuncțional Recreativ, valoarea totală a sumei suplimentare a acestor obiective fiind 22.974.548,79 ron cu TVA inclus.
Totodată , răspunsul ferm ca urmare a adresei nr. 8235/ 19.07.2023 este faptul că, cheltuilelile efectuate de benefciar după data de 31 decembrie 2023 se suportă din bugetul propriu.
Direcția Tehnică prin Arhitectul Șef, respectiv prin Compartimentul de Investiții și Compartimentul Afaceri Europene derulează următoarele investiții de o importanță majoră aflate în plină execuție:

1. REABILITAREA, MODERNIZAREA ȘI DOTAREA SPAȚIILOR BIBLIOTECII MUNICIPALE “IOAN MUNTEANU”, PENTRU A CREA UN CENTRU CULTURAL-RECREATIV, MODERNIZAREA PARCULUI CENTRAL ȘI REALIZAREA CULOARULUI PIETONAL DE LEGATURA IN ZONA CENTRALA PENTRU A INTEGRA ZONA CULTURAL-SOCIALA CENTRALA A MUNICIPIULUI

2. CENTRUL EDUCAȚIONAL MULTIFUNCȚIONAL „OCTAVIAN GOGA”
3. CENTRUL MULTIFUNCȚIONAL RECREATIV
4. PROMOVAREA UNEI ABORDĂRI INTEGRATE ÎN CEEA CE PRIVEȘTE ÎMBUNĂTĂȚIREA RATEI DE ANGAJARE ȘI A MEDIULUI DE AFACERI LA NIVELUL MICROREGIUNILOR MARGHITA ȘI BERETTYOUJFALU
Pentru toate aceste obiective de mai sus au fost încheiate contracte de execuție în anii 2022 și 
2023, valoarea totală a acestora atingând suma de 90.446.716,21 lei, iar datorită faptului că toate contractele au suferit majorări în baza ORDONANȚEI DE URGENȚĂ nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, primăria are datoria de a susține cheltuielile neeligibile, susținând astfel creșterea economică, culturală și socială a comunității marghitene.

Majorările au fost aprobate de către Consiliul Local astfel:
	Nr

Crt
	Denumire proiect
	HCL de aprobare 

a indicatorilor tehnico-economici
	Valoarea aprobată conform ORDONANȚEI DE URGENȚĂ 

nr. 64 din 9 mai 2022
și 
OUG nr. 15 din 30 august 2021 
	Valoare proiecte conform contracte de finanțare

	1.
	Reabilitarea, modernizarea și dotarea spațiilor Bibliotecii Municipale “Ioan Munteanu” pentru a crea un centru cultural-recreativ, modernizarea parcului central si realizarea culoarului pietonal de legătură în zona centrală pentru a integra zona cultural-socială centrală a municipiului, SMIS 123125 POR


	· H.C.L. nr. 143 din 15.07.2022 
privind actualizarea indicatorilor tehnico-economici pentru obiectivul “Reabilitarea, modernizarea și dotarea spațiilor Bibliotecii Municipale “Ioan Munteanu” pentru a crea un centru cultural-recreativ, modernizarea parcului central si realizarea culoarului pietonal de legătură în zona centrală pentru a integra zona cultural-socială centrală a municipiului”, județul Bihor

	6.314.274,83 lei
	6.085.156,39 lei

	2.
	Centru Educaţional Multifuncţional “Octavian Goga”,  cod SMIS: 125905


	Valoare aplicată prin O.U.G. nr. nr. 15 din 30 august 2021, modificată prin ordinul ministerului MDLPA 1336/2001 , ordin MDLPA 2050/ 2022

· H.C.L. nr.189 din 20.09.2023 
privind actualizarea valorii pentru obiectivul “Furnizare, instalare echipamente și dotări pentru internatul Colegiul Național “Octavian Goga” și spațiul multifunctional sportive recreativ” derulat în cadrul proiectului Construire centru educational multifunctional Octavian Goga – Marghita, cod SMIS 125905 și revocare H.C.L. Marghita nr. 186 din 14.09.2023
· H.C.L. nr. 93 din 28.04.2022 pentru 
modificarea indicatorilor tehnico-economici aprobați prin H.C.L. nr.32 din 24.02.2020 privind proiectul Centru Educaţional Multifuncţional “Octavian Goga”, finanțare prin Programul Operațional Regional, POR, 2014-2020, Axa prioritară 13, prioritatea investiții 9B, Obiectiv specific 13.1 – Îmbunătățirea calității vieții populației în orașe mici și mijlocii în România
 
	11.358.300,77 lei

1.890.884,71 lei

    31.740.385,34 lei
	36.473.351,75 lei

	3.
	“Centru Multifuncţional Recreativ Marghita”, cod SMIS 125904


	· H.C.L. nr. 92 din 28.04.2022
privind modificarea indicatorilor tehnico-economici aprobaţi prin Hotărârea Consiliului Local nr.31 din 24.02.2020 privind proiectul „Centru Multifuncțional Recreativ ” pentru obținere finanțare prin Programul Operațional Regional, POR, 2014-2020, Axa prioritară 13, prioritatea investiții 9B, Obiectivul specific 13.1 – Îmbunătățirea calității vieții populației în orașe mici și mijlocii din România


	37.694.795,06 lei
	35.129.833,39 lei

	4.
	“Promovarea unei abordări integrate în ceea ce privește îmbunătățirea ratei de angajare și a mediului de afaceri la nivelul micro-regiunilor Marghita și Berettyoujfalu”ROHU 359
	· H.C.L. nr. 124 din 23.06.2022 
privind modificare indicatorilor tehnico-economici pentru proiectul “Centru de formare și antreprenoriat în domeniul agricol și agroalimentar la nivelul microregiunii Marghita“ județul Bihor

	15.248.918,000 lei
	12.758.374,68 lei

	
	TOTAL VALOARE 

(eligibil+neeligibil)
	
	92.889.257,94 lei
	90.446.716,21 lei



Dat fiind faptul că UAT Municipiul Marghita are în derulare pe lista de investiții, pe lângă aceste proiecte și alte proiecte derulate prin PNRR, cu contracte de finanțare semnate, respectiv prin POR, CNI, Anghel Saligny, precum și alte proiecte în domeniile învățământ și sănătate, rețele și drumuri, valoarea Secțiunii de dezvoltare depașește 50.000.000 lei.

Pentru a evita blocarea implementării proiectelor de investiții, precum şi a celor care au ca obiect furnizarea de echipamente, utilaje şi dotări necesare pentru realizarea obiectului contractelor de finanţare din fonduri externe nerambursabile, consider că sunt necesare măsuri de urgenţă privind asigurarea costurilor investiţiilor și având în vedere că elementele sus-menţionate vizează interesul public, constituie o situaţie de urgenţă şi extraordinară, a cărei reglementare nu poate fi amânată, astfel că propun obținerea unui împrumut care este necesar pentru a finaliza implementarea tuturor proiectelor aflate în derulare.









Arhitect Șef,
Balog-Tecău Daniela-Maria

